જો તમે હંમેશાં તણાવ અથવા માનસિક મૂંઝવણોના શિકાર રહેતા હોવ તો, તમારા ઘર તથા ઓફિસની સજાવટ પર ધ્યાન આપો. તમને કંઈ ને કંઈ એવું અવશ્ય દેખાશે, જે તમારી પ્રકૃતિ સાથે મેળ નહીં ખાતું હોય. જ્યારે આવું કંઈ દેખાય તો રૂમની સજાવટ તથા વ્યવસ્થામાં જરૂરી પરિવર્તન કરીને બીનજરૂરી ચીજોને દૂર કરો. એ વાતનું પણ ધ્યાન રાખો કે દરવાજો કે બારી બરાબર તમારી પાછળ ન હોય. જો આવી સ્થિતિ હોય તો, ત્યાં આગળ પડદા લગાવી દો. આકર્ષક કેન્ડલ સ્ટેન્ડમાં લાલ રંગની નવ મીણબત્તીઓ લગાવીને રૂમની દક્ષિણમાં રાખો. પોતાની શુભ દિશાઓની પસંદગી કરીને બેસવાની તથા સુવાની વ્યવસ્થા કરો.